Esko Eerikäinen

Esko Ensio Eerikäinen (s. 20. lokakuuta 1973 Bogotá, Kolumbia)Etelä-Saimaa 24.12.2009, s. 16. on suomalainen televisioesiintyjä, uransa päättänyt Scandinavian Hunks -tanssija sekä radio- ja televisiojuontaja.

 Elämä ja ura 
Eerikäisen isä oli Nurmeksessa vuonna 1913 syntynyt liikemies ja kunniakonsuli.Terras 2016, s. 29 & 34. Hänen äitinsä on kolumbialainen ja Eerikäisen äidinkieli on espanja. Lapsuudessaan hän puhui vain espanjaa. Isänsä etnisen taustan hän tiedosti vasta kuusivuotiaana, mutta asiasta ei juuri puhuttu. Eerikäisen lapsuudenperheessä elettiin varsin perinteisesti. Vanhempien auktoriteetti oli ehdoton, ja isän työhuoneeseen ei menty koputtamatta.Terras 2016, s. 13 ja 14. Eerikäisen isällä oli takanaan jo yksi avioliitto, josta oli syntynyt kolme lasta.Terras 2016, s. 31.

Eerikäinen alkoi opiskella kolumbialaisessa sisäoppilaitoksessa kahdeksanvuotiaana.Terras 2016, s. 21. Kolumbian sisäinen vakaus alkoi horjua ja Eerikäisen isä ryhtyi järjestämään perheen muuttoa Suomeen. Kymmenvuotias Esko lähetettiin ensimmäisenä, kesällä 1984.Terras 2016, s. 40. Hän muutti tätinsä luo Kuopioon, missä hän vietti alkuun kesänsä. Tädin tytär oli jo aikuinen ja asui puolisonsa kanssa Espoon Leppävaarassa. Eerikäinen asui enimmän ajan serkkunsa luona ja aloitti koulunkäynnin Leppävaarassa.Terras 2016, s. 43. Ummikkona Suomeen muuttanut Eerikäinen omaksui suomen kielen nopeasti ja loppuvuoteen 1984 mennessä hänen puheessaan ei ollut enää sanottavasti vierasperäistä aksenttia.Terras 2016, s. 50 ja 57.

Eerikäisen isä kuoli alkuvuodesta 1986. Hänen äitinsä ja siskonsa muuttivat Suomeen keväällä 1987; perhe asettui Espoon Matinkylään.Terras 2016, s. 60, 65 & 66. Eerikäisen koulunkäynti sujui nihkeästi, hänen aikansa kului moottoripyörä- ja mopoharrastukseen, hauskanpitoon ja tyttöystäviin.Terras 2016, s. 79. 1990-luvun alussa Eerikäinen muutti tyttöystävänsä luokse Joensuuhun. Hän työskenteli kolme vuotta kehitysvammaisten hoitolaitoksessa ja toimi järjestyksenvalvojana Joensuun ravintoloissa.Terras 2016, s. 93–96 ja luku ”Karaistunut Esko: Sain puukosta!”

Eerikäinen aloitti asepalveluksensa Kontiorannan kranaatinheitinkomppaniassa syksyllä 1994. Reserviin hän siirtyi jääkärinä.Terras 2016, s. 106–107. Hänen avoliittonsa päättyi ja jonkin ajan kuluttua hän muutti Helsinkiin, missä hän sai työpaikan Venezuelan suurlähettilään autonkuljettajana.Terras 2016, s. 118.

Eerikäinen osallistui vuonna 1998 Vuoden mies -kilpailuun, jossa hänet valittiin ensimmäiseksi perintöprinssiksi ja lehdistön ihannepojaksi.

Eerikäinen kuului pitkään showtanssiryhmä Scandinavian Hunksin tunnetumpiin esiintyjiin. Kyseisessä ryhmässä esiintymisen hän aloitti 2000-luvun alussa. Lisäksi hän työskenteli helsinkiläisen Onnelan johtavana eteisvahtimestarina. Hunks-ryhmän markkinointi oli tehokasta ja se esiintyi täysille ravintolasaleille kautta Suomen, mutta käteen jäänyt tulo miestä kohden oli vähäinen.Terras 2016, s. 133–134. Eerikäisestä kehkeytyi pian tanssiryhmän vetonaula, ”päämuna”, jonka oli oltava paikalla jokaisella kiertueella.Terras 2016, s. 193.

2000-luvun puolessa välissä Eerikäisellä oli epäonnistunut kihlaus pohjoissuomalaisen naisen kanssa ja vuonna 2007 lyhytaikainen suhde eteläkorealaisen naisen kanssa.Terras 2016, luvut ”Esko: Kihlasin ja kaduin” & ”Esko: Rakastuin ehkä kiinalaiseen”. Eerikäinen oli naimisissa Martina Aitolehden kanssa vuosina 2007–2011 ja heillä on yhteinen tytär. Pariskunnan elämää seurattiin kahden tuotantokauden verran tositelevisiosarjassa Vauvakuumetta (2010) ja Isku Kolumbiaan (2011). Vuonna 2013 Eerikäinen osallistui Julkkis Big Brotheriin ja Kaksi julkkista ja yhdet häät -ohjelmaan. Aiemmin samana vuonna hän esiintyi risteilyisäntänä Liv-televisiokanavan ohjelmassa Sinkkulaiva.Livtv.fi: Ohjelmaesittely  Eerikäisen ja Aitolehden lyhyehkö avioliitto ei ollut erityisen onnellinen, Eerikäinen luonnehti Aitolehteä ”eräänlaiseksi Kiroilevan siilin ja Anu Saagimin risteytykseksi”.Terras 2016, s. 192.

Vuonna 2012 Eerikäinen työskenteli Janne Katajan juontajaparina Radio Suomipopin aamuohjelmassa. Keväällä 2013 hän juonsi Spin FM -kanavalla Hate it or love it -ohjelmaa ystävänsä Niko Nousiaisen kanssa.Spin FM: Hate it or love it 

Helmikuussa 2014 Eerikäinen oli kohdehenkilönä helsinkiläisen Apollo Live Club -ohjelmaravintolan Roast-komediatapahtumassa, johon osallistui niin sanottujen roastaajien ominaisuudessa Janne Porkka, Miika Pettersson, Jucci Hellström, Antto Terras, Martina Aitolehti, JP Kangas ja Ali Jahangiri.Apollo Roast vol. 2: Esko Eerikäinen Apollo Live Club 

Eerikäisen ura Scandinavian Hunks -ryhmässä päättyi kesällä 2014, minkä jälkeen hän opiskeli media-alaa Laajasalon opistossa Helsingissä. Kesällä 2015 Eerikäinen juonsi The Voice -radiokanavan ohjelmaa ja keväällä 2016 hän aloitti Radio Novan juontajana Radio Novan päivässä. Vuonna 2021 Eerikäinen aloitti Radio Novan iltapäivässä yhdessä Suvi Hartlinin kanssa.Terras 2016, s. 238 & 245. Syksyllä 2019 Eerikäinen alkoi juontaa MTV3-kanavan Hitlist-musiikkiohjelmaa.

Elokuussa 2016 ilmestyi Antto Terraksen kirjoittama ja Liken kustantama Esko – Stripparin tarina -elämäkerta.

Vuonna 2021 Eerikäinen osallistui Masked Singer Suomi -ohjelman kolmannelle tuotantokaudelle Vihikoira-nimisenä hahmona ja esitti mm. Backstreet Boysin kappaleen ”Drowning” sekä Juanesin kappaleen ”La Camisa Negra”. Eerikäisen hahmo putosi kauden kahdeksannessa jaksossa.

Maaliskuusta 2022 marraskuuhun 2024 Eerikäinen näytteli Petri Simolaa saippuasarjassa Salatut elämät.

Vuonna 2026 uutisoitiin, että Eerikäinen nähdään jälleen Salatut elämät -sarjassa Petri Simolan roolissa.

 Lähteet 

 Viitteet 

Luokka:Suomalaiset juontajat
Luokka:Big Brother Suomi
Luokka:Vuonna 1973 syntyneet
Luokka:Elävät henkilöt